יחיאל דובדבני

יחיאל דובדבני (1896 – 30 באפריל 1988) היה פעיל ציוני ממייסדי קיבוץ גבעת השלושה, חבר הכנסת הראשונה ומראשי התנועה הקיבוצית וחברת מקורות.

ביוגרפיה

דובדבני נולד, בשם יחיאל ויינשל, בפלך ווהלין שבאוקראינה (שהייתה בתחומי האימפריה הרוסית). למד בבית ספר תיכון בקייב ושנה אחת באוניברסיטה. עלה לארץ בשנת 1923.

בשנת 1925 היה בין המייסדים של קיבוץ גבעת השלושה. היה מזכיר מפא"י בשנים 1939–1940 ונמנה עם ראשי התנועה הקיבוצית. היה מזכיר מועצת פועלי פתח תקווה.

במלחמת העולם השנייה התגייס לבריגדה היהודית. עם קום המדינה נבחר אפרתי לכנסת הראשונה מטעם מפא"י.

עם הפילוג בקיבוץ המאוחד בשנת 1951 עזב עם חבריו, שלא היו מוכנים לקבל את הדוקטרינה של יוצאי השומר הצעיר במפ"ם, את גבעת השלושה. היה בין מקימי קיבוץ עינת (שנוסד בשנת 1952 על ידי עוזבי גבעת השלושה יחד עם עוזבי קיבוץ רמת הכובש). היה המזכיר הראשון של איחוד הקיבוצים (הפלג המזוהה עם מפא"י שפרש מן הקיבוץ המאוחד).

דובדבני היה מנכ"ל חברת מקורות בשנים 1954–1964 ויושב ראש הדירקטוריון שלה בשנים 1962–1964.

נפטר ב-30 באפריל 1988 ונקבר בבית הקברות בקיבוץ עינת.

קישורים חיצוניים
 
 
 יחיאל דובדבני באתר קיבוץ עינת 

חברי כנסת מטעם מפא"י
אנשי העלייה השלישית
יהודים מווהלין
מזכירי מועצות פועלים
לוחמי הבריגדה היהודית
דירקטורים ישראלים
מזכירי התנועות הקיבוציות
חברי הכנסת הראשונה
יושבי ראש מקורות
חברי מועצת המדינה הזמנית מטעם מפא"י
מנכ"לי מקורות
גבעת השלושה: אישים
עינת: אישים
אישים הקבורים בעינת
ישראלים שנולדו ב-1896
ישראלים שנפטרו ב-1988